Nasrudin Hassan

Ustaz Haji Nasrudin bin Hassan Tantawi (Jawi: نصرالدين بن حسن الطنطاوي; lahir 24 November 1970) adalah ahli politik Malaysia berbangsa Melayu dari Parti Islam Se-Malaysia. Beliau merupakan mantan Yang Dipertua Yayasan Dakwah Islamiah Malaysia. Dalam parti politik, beliau merupakan Ahli Majlis Syura Ulamak PAS dan Ahli Jawatankuasa Kerja PAS Pusat.

 Latar belakang 
Nasrudin Hassan dilahirkan pada 24 November 1970 di Kampung Batu 13, Besut, Terengganu. Isterinya Wan Hamidah Wan Daud. Nasrudin memulakan pelajaran di Sekolah Rendah Kebangsaan Felda Keratong 4 & 5, Pahang. Kemudian beliau menyambung pengajian menengah di Sekolah Menenengah Dato’ Mahmud Mat, Tanah Putih, Pekan, Pahang sebelum berpindah ke Negeri Sembilan. Di Negeri Sembilan beliau menyambung pengajian di Sekolah Menengah Dato’ Abdul Samad, Tanjung Ipoh, Kuala Pilah dan di Maahad Ittiba'i al-Sunnah, Kuala Pilah. Seterusnya beliau melanjutkan pengajian tradisi Islam di Madrasah ad-Diniah al-Bakriah atau lebih dikenali dengan nama Pondok Pasir Tumboh, Kelantan. Selanjutnya beliau meneruskan pengajian di Maahad Fathul Islami, Damsyik, Syria dan di Universiti Al-Azhar cawangan Tanta, Mesir.

 Politik 
Beliau pernah bertanding kerusi parlimen P086 Maran pada 2008 namun tewas kepada calon BN Ismail Abd Muttalib dengan 9,227 undi berbanding 15,868 undi (majoriti 6,641, atau 26%).

Pada 2013, Nasrudin Hassan bertanding atas tiket PAS (bawah Pakatan Rakyat) menentang calon BN Dato Saifuddin Abdullah, tokoh politik progresif minoriti dalam UMNO, di Parlimen Temerloh (P088). Dengan majoriti tipis (1.9%), beliau memenangi pilihan raya itu lantas menjadikannya Ahli Parlimen Temerloh.
Pada PRU 2018, beliau bertanding di parlimen Indera Mahkota (P082) atas tiket PAS dengan meraih hanya 17,515 undi dan tewas kepada calon PKR (Pakatan Harapan) Dato Saifuddin Abdullah yang meraih 28,578 undi atau majoriti 11,063 (17.4%). https://ms.wikipedia.org/wiki/Keputusan_Penuh_Pilihan_Raya_Umum_2018  Keputusan Penuh Pilihan Raya Umum 2018

 Keputusan pilihan raya 
+ Dewan Undangan Negeri PahangThnKawasanCalonUndiPrtsLawanUndiPrtsUndi dibuangMajoritiKeluar2004N40  (PAS)3,80835.30% (UMNO)6,98064.70%11,0093,17278.45%

+ Parliamen MalaysiaThnKawasan pilihan rayaCalonUndiPrtsLawanUndiPrtsUndi dibuangMajoritiKeluar2008P086 Nasrudin Hassan (PAS)9,22736.77% (UMNO)15,86863.23%25,6726,64178.95%2013P088  (PAS)28,26750.96%Saifuddin Abdullah (UMNO)27,19749.04%56,5951,07085.61%2018P082 Nasrudin Hassan (PAS)17,51527.49% (PKR)28,57844.85%64,61210,95083.70%Johan Mat Sah (UMNO)17,62827.66%

 Penulisan 









 Anugerah dan pengiktirafan 

 Darjah kebesaran 

 :
 50px Johan Mangku Negara (J.M.N) (2021)

 Isu dan kontroversi 
Tarik balik kenyataan fitnah terhadap Lim Guan Eng
Pada 18 Jan 2016, kes saman Lim Guan Eng terhadap Ketua Penerangan PAS dan juga ahli Parlimen Temerloh, Ustaz Haji Nasrudin bin Hassan Tantawi berhubung fitnah mengenai projek pembinaan terowong dasar laut selesai selepas Nasrudin menarik balik kenyataannya terhadap Lim. Mahkamah turut memerintahkan Nasrudin membayar kos sebanyak RM10,000 kepada Lim. http://www.themalaysiantimes.com.my/nasrudin-tarik-balik-kenyataan-fitnah-terhadap-guan-eng/  Nasrudin tarik balik kenyataan fitnah terhadap Guan Enghttp://www.malaysiakini.com/news/327244 Nasrudin tarik balik artikel singgung KM Pulau Pinang

Pada 1 Okt 2014, Lim menfailkan saman terhadap Nasrudin dengan mendakwa defendan telah secara salah, sengaja dan berniat jahat menulis dan memuatnaik kenyataan tersebut dalam laman facebooknya.

Sifat zuhud dipersoal
Nasrudin Hassan pernah mengejutkan banyak pihak ketika ucapan penangguhan pada Muktamar Dewan Pemuda PAS Pusat di Kota Bharu tahun 2012 apabila mengumumkan kedudukan hartanya dengan hanya mempunyai simpanan tunai RM9,000 dalam akaun simpanan tetap.

Namun, beliau dipersoalkan kezuhudannya apabila memiliki kereta mewah Vellfire yang bernilai ratusan ribu sebaik beliau menjadi ahli parlimen Temerloh. Pada Muktamar PAS ke-63 di Alor Setar, poster bertajuk ‎'Zuhud PAS?' memaparkan perbandingan kenderaan digunakan beberapa pemimpin PAS sebelum dan selepas mereka menjadi anggota parlimen atau memegang jawatan dalam politik‎. http://malaysiadateline.com/index.php/berita-list/16-berita-utama/8306-sifat-zuhud-tiga-pemimpin-ulamak-pas-dipersoal  Sifat zuhud tiga pemimpin ulamak Pas dipersoalhttp://www.malaysiakini.com/news/380749 Ulama PAS 'diserang'

Pada April 2015, gaji bulanan anggota Dewan Rakyat dinaikkan kepada RM16,000.

 Rujukan 

 Pautan luar 



Kategori:Kelahiran 1970
Kategori:Orang hidup
Kategori:Anggota Parti Islam Se-Malaysia
Kategori:Muslim Malaysia
Kategori:Ahli Dewan Rakyat, Parlimen Malaysia ke-13
Kategori:Anggota Majlis Syura Ulama PAS
Kategori:Anggota Dewan Ulamak PAS
Kategori:Alumni Universiti Al-Azhar
Kategori:Ketua Dewan Pemuda Parti Islam Se-Malaysia
Kategori:Ahli politik Malaysia berketurunan Melayu
Kategori:Penulis Malaysia